RTOP-21 Šibenik

**RTOP-21 ''[[Šibenik]]*** je [[ratni brod]] u sastavu [[flota|flote]] [[Hrvatska ratna mornarica|Hrvatske ratne morarice]]. Izgrađen je u [[Brodogradilište Kraljevica|Brodogradilištu Kraljevica]], a porinut je [[28. kolovoza]] [[1977.]] U sastavu flote [[Jugoslavenska ratna mornarica|Jugoslavenske ratne mornarice]] ušao je [[1978.]] godine, a nosio je ime *Vlado Četković* (RTOP-402). Zapljenjen je u [[Šibenik]]u [[1991.]] godine, dok se nalazila na remontu, odnosno modernizaciji, na navozu Brodogradilišta *Velimir Škorpik*. U sastav flote HRM ušao je [[28. rujna]] [[1991.]] godine.

*Šibenik* je sudjelovao kao potpora u vojnim operacijama u [[Domovinski rat|Domovinskom ratu]]: vojne operacije oslobođenja juga Hrvatske, u operacijama u okolici Šibenika, u operaciji *Maslenica*, te kao potpora i zaštita južnih dijelova [[teritorijalno more|teritorijalnog mora]] Republike Hrvatske za vrijeme *Bljeska* i *Oluje*.

== Karakteristike ==
RTOP-21 *Šibenik* je [[raketna topovnjača]] klase *Rade Končar* (raketna topovnjača klase 401). Razvoj ove klase brodova započeo je [[1970-ih]] godina u [[SFRJ]] pod nazivom projekt *Vrbas*. Prvi brod u klasi, RTOP-401 *Rade Končar*, porinut je [[15. listopada]] [[1976.]] godine. Ukupno je izgrađeno 6 brodova ove klase: osim RTOP-401 te RTOP-402 (sada RTOP-21 *Šibenik*) to su RTOP-403 *Ramiz Sadiku*, RTOP-404 *Hasan Zahirović-Laca*, RTOP-405 *Jordan Nikolov – Orce* i RTOP-406 *Ante Banina*. Ove brodove projektirao je Brodarski institut iz [[Zagreb]]a.

Trup broda izrađen je od [[čelik]]a debljine 3 do 12 mm, poludeplasmanske je forme i podeljen na 11 vodonepropusnih prostora. Brod bi trebao zadržati plovnost u slučaju plavljenja bilo koje dvije susjedne prostorije. Dimenzije broda su: dužina preko svega - 44,99 m, širina - 8,4 m, gaz - 2,6 m, visina - 12,8 m. Standardna [[deplasman|istisnina]] mu je 237 tona, dok puna istisnina iznosi 260 tona.

Ima kombiniranu pogonsku grupu (CODAG konfiguracija, od [[engleski|engl.]] *'Co**mbined diesel **a**nd **g*'as): dvije plinske turbine *Rolls-Royce Marine Proteus 52 M/ 558* (svaka snage 3309 [[kW]]/4500 [[KS]]) i dva diezelova motora *MTU 16 V 538 TB91* (svaki snage 2647 kW/3600 KS) koji pokreću četiri osovine, [[brodski vijak|brodski vijci]] s prekretnim krilima propelera. Dizelski motori predstavljaju glavni pogon i koriste se za plovidbu u normalnim uvjetima, a plinske turbine su namjenjene za postizanje većih brzina potrebnih u borbi. S dizelskim pogonom brod ima maksimalnu brzinu od 25 [[čvor]]ova, s plinskimim turbinama 28 čvorova, dok mu je maksimalna brzina 40 čvorova. Iako je RTOP-21 *Šibenik* stariji od [[RTOP-11 Kralj Petar Krešimir IV.|RTOP-11]] i [[RTOP-12 Kralj Dmitar Zvonimir|RTOP-12]], ima veću brzinu (40 čvorova naprema 37), a njegov pogonski sklop se pokazao puno pouzdanijim (za ove dvije raketne topovnjače predviđena je remotorizacija). Dopolov broda je 780 nautičkih milja sa 22 čv.

== Naoružanje i oprema ==
Na krmenom dijelu raketne topovnjače nalaze se dva (moguće instalirati ukupno četiri) lansera za protubrodske projektile *Saab Missiles RBS 15B* s ukupno četiri projektila dometa 80 kilometara. Prije zarobljavanje raketno naoružanje su činile dvije rakete [[P-15 Termit]], no ovo je kasnije zamjenjeno sa RBS-om.<br /> 
Krmeni top je šestocijevni rotirajući top *AK-630M* kalibra 30 mm, dok je pramčani top *Bofors SAK 57 L/70 Mk 1* kalibra 57 mm.<br />
Automatski top *Bofors SAK 57 L/70 Mk 1* kalibra 57 mm namjenjen je za uništavanje ciljeva na moru, u zraku i na kopnu. Brzina gađanja je 200 metaka u minuti, efikasan domet protiv ciljeva na površini 12 km, a protiv ciljeva u zraku 6500 m.

Za upravljanje vatrom koristi se sustav *Deimos/Fobos* koji je preinaka sustava *Philips 9LV 202*. Brod ima i navigacijski radar *Decca RM 1226*.

Brod je opremljen sustavom za kontrolu i smanjenje brodskog magnetizma, uređajem za desalinizaciju morske vode, potrebnom navigacijskom opremom, uređajima za klimatizaciju, sredstvima za sigurnost plovidbe, protupožarnim sustavom i pumpom za sprečavanja prodora vode.

== Posada ==
Posadu broda čini 30 mornara, od toga četiri časnika te 11 dočasnika.

== Izvori ==

* [http://www.hrvatski-vojnik.hr/hrvatski-vojnik/642000/hrv_main.html Tema broja: PHIBLEX - prvi korak, Hrvatski vojnik, broj 64/2000] 
* [http://naoruzanje.paracin.co.yu/rtop401.html Vukašin Milošević, *RTOP-401 raketna topovnjača*, Naoružanje i vojna oprema] 
* [http://www.paluba.info/rtop401.html Raketna topovnjača klase 401]
* [http://www.losbarcosdeeugenio.com/barcos/en/cro_RTOP21.html Eugenio´s Warships] 
* *Jane's Fighting ships 2004-2005'', ur. komodor Stephen Saunders, 2004,